Vaimustavalt erksinine Kariibimeri oma veealuse maailmaga, heleda liivaga lõputud rannaribad, ujumine koos delfiinidega - see kõik teeb Cancunist atraktiivse rannakuurorti. Lisaks kuulsad maiade kultuur ja templid (Chitzen Itza kuulub 7 maailmaime hulka) ning tohutult suured mageveekoopad, kus  viiakse läbi snorgedlamistuure ja koopasukeldumist.  Cancun on kalastajatele eriline paik, sest neis paigus on hinnalisemad kalad sinine marliin, teised marliini liigid ja purikala. Sinise marliini püüdmise olemegi seadnud kalastusreisi peamiseks väljakutseks. 2-nädalase reisi vältel on hinna sisse arvestatud 5 päeva kalastamist, 8 tundi päevas. Merele minekud on arvestatud üle päeva. Kui kellelegi on soovi veeta rohkem päevi merel, siis on võimalik tellida paat kohapealt (750 USD 8h ja 420 USD 4h). Merele minek on 9 -11m paatidega, kuhu mahub maksimaalselt 4 inimest.  Kui teiega liitub sõber või lähedane, kellele ei paku kalastamine huvi, siis nendel on võimalus nautida rannapuhkust Cancunis, mille randu peetakse maailma ilusamateks. Peale rannapuhkuse pakume võimalust tutvuda ka Mehhiko ajaloo- ja kultuuripärandiga mitmetel väljasõitudel ja  ekskursioonidel.